‘आवारापन २’च्या गाण्याविरोधात ‘Paid PR’ मोहीम, ओरिजिनल गाण्याशी तुलना झाल्याने अमाल मलिकचा संताप

Mahaenews A link to your homepage with your site title as anchor text
Amaal Mallik Awarapan-2 : आवारापन २ मधील ‘ये आवारापन’ या गाण्याला मिळणाऱ्या संमिश्र प्रतिक्रियांनंतर अमाल मलिक याने सोशल मीडियावर सविस्तर पोस्ट शेअर केली. चित्रपटसृष्टीतील काही प्रतिस्पर्धी गट चित्रपट आणि गाण्याविरोधात ‘Paid PR’ मोहीम राबवत असल्याचा आरोप त्याने केला. तसेच, ओरिजिनल आवारापनच्या गाण्यांशी तुलना करणे योग्य नसल्याचे सांगत त्यांनी प्रेक्षकांना गाणे मनापासून ऐकून मत बनवण्याचे आवाहन केले.

संगीतकार आणि गायक अमाल मलिकने त्याच्या आगामी ‘आवारापन २’ चित्रपटातील ‘ये आवारापन’ या नव्या गाण्याविरोधात नियोजित ‘पेड पीआर’ मोहीम राबवली जात असल्याचा गंभीर आरोप केला आहे. सोशल मीडियावर त्याने एक मोठी नोट पोस्ट केली आहे, ज्यामध्ये त्यावे काही विरोधी गट जाणीवपूर्वक गाण्याची प्रतिमा खराब करण्याचा प्रयत्न करत असल्याचे म्हटले आहे.

अमालने लिहिले की, ‘ये आवारापन’ या गाण्याला प्रेक्षकांकडून मिळालेल्या प्रेमाबद्दल तो मनापासून आभारी आहे. प्रत्येक गाण्याला श्रोत्यांच्या मनात स्थान मिळवण्यासाठी वेळ लागतो आणि त्यासाठी संयम आवश्यक असतो, असेही त्याने नमूद केले.

हेही वाचा – ‘शिक्षण संवाद २०२६ च्या विचारमंथन सोहळ्यात शिक्षकांच्या अनुभवांना सर्वोच्च प्राधान्य’; शिक्षणमंत्री दादाजी भुसे

याच पोस्टमध्ये त्याने चित्रपटसृष्टीतील काही लोकांवर अप्रत्यक्ष निशाणा साधला. त्याच्या मते, काही विरोधी गट मोठ्या प्रमाणात पैसे खर्च करून गाण्याविरोधात नकारात्मक वातावरण तयार करत आहेत. “ज्यांना हा चित्रपट किंवा त्यातील संगीत यशस्वी व्हावे असे वाटत नाही, ते अशा मोहिमा राबवत आहेत. माझा त्यांना एकच सल्ला आहे, हे पैसे माझ्या गाण्यावर खर्च करण्यापेक्षा तुमच्या पुढील चित्रपटांसाठी जपून ठेवा.”

अमाल मलिकने ‘आवारापन २’ आणि २००७ मध्ये प्रदर्शित झालेल्या ‘आवारापन’ चित्रपटाच्या मूळ गाण्याशी होत असलेली तुलना देखील फेटाळली.

आपल्या सोशल मीडिया पोस्टमध्ये अमाल मलिकनी ‘आवारापन’ चित्रपटाच्या मूळ संगीताबाबत सुरू असलेल्या चर्चेवरही भूमिका स्पष्ट केली. त्याने म्हटले की, पहिल्या ‘आवारापन’ चित्रपटातील सर्व गाणी पूर्णपणे मूळ रचना नव्हती. आधीपासून लोकप्रिय असलेल्या काही इंडी-पॉप गाण्यांना चित्रपटासाठी नव्या धाटणीत सादर केले होते.

महाईन्यूज-X वर फॉलो करा : महाईन्यूजला instagram वर फॉलो करा